- Այո, որովհետև գրահրատարակչական ոլոտը կարևոր հիմքերի հիմքն է, որովհետև մշակույթ ունենալու համար առաջին հերթին պետք է ունենալ գրականություն: Դա մենք ունենք, բայց պետք է կարողանանք այդ գրականությունը ճիշտ օգտագործել: Մինչև օրս հրատարակվող գրքերը տեխնիկական և որակակական առումով խոտան են եղել. հրատարակիչները փաստորեն խաբել են պետությանը: Իհարկե` ոչ բոլորը. եղել են նաև բարեխիղճ հրատարակիչներ: Բայց պետք է ճիշտ մեխանիզմներ օգտագործել: Մենք եկող տարեսկզբին գրքերի հրատարակության աջակցության համար կկազմակերպենք հեռուստահաղորդում` հետևյալ ձևաչափով. հաղորդմանը կմասնակցեն 5 հրատարակիչներ, 15 գրողներ և մշակույթի 30 գործիչներ: 5 հրատարակիչները 15 գրողներից կընտրեն մեկական գիրք` հրատարակելու համար: Եվս 5 հեղինակների գործերը ընտրում է պետությունը, բայց` մշակույթի գործիչների և հեռուստադիտողի քվեարկությամբ: Գրողներն իրավունք ունենք հրավիրել դերասան (մեր հաշվին, իհարկե)` ներկայացնելու իրենց ստեղծագործությունները: Դա մոտ եռամսյա հեռուստատեսային շոու է լինելու, որի ընթացքում մեր հասարակությունը ոչ միայն կհետևի կամ կանի գրքերի հրատարակման իր ընտրությունը, այլ նաև կծանոթանա գրականությանը: Արդյունքում հրատարակվելիք գրքերը նաև փնտրված կդառնան: